ಯಾನ್ ನಿಂಗ್

**ಯಾನ್ ನಿಂಗ್** (ಪುಟ್ಟಿನೆ ೨೧ ನವೆಂಬರ್ ೧೯೭೭; **ನಿಂಗ್ ಯಾನ್ ಪಂಡ್ದ್** ಲಾ ಬರೆಪೆರ್) ಒರ್ತಿ  ಚೀನದ ರಚನಾತ್ಮಕ ಜೀವಶಾಸ್ತ್ರಜ್ಞೆರ್. ಡಿಸೆಂಬರ್ ೨೦೨೨ ಡ್ದ್ ಸಿಂಗ್ಹುವಾ ವಿಶ್ವವಿದ್ಯಾಲಯೊಡು ಜೀವ ವಿಜ್ಞಾನ ವಿಭಾಗೊಡು ಪ್ರಾಧ್ಯಾಪಕಿ ಆದ್ ಉಲ್ಲೆರ್.ಐಕ್ಲ ದುಂಬು ೨೦೧೭ ಡ್ದ್ ೨೦೨೨ ಮುಟ್ಟ ಪ್ರಿನ್ಸ್ಟನ್ ವಿಶ್ವವಿದ್ಯಾಲಯೊಡು ಪ್ರಾಧ್ಯಾಪಕಿ ಆದ್ ಬೊಕ್ಕ ೨೦೦೭ ಡ್ದ್ ೨೦೧೭ ಮುಟ್ಟ ಸಿಂಗ್ಹುವಾ ವಿಶ್ವವಿದ್ಯಾಲಯೊಡು ಅಧ್ಯಾಪಕಿ ಆದ್ ಸೇವೆ ಸಲ್ಲಿಸಯೆರ್.

## ಕೆಲಸ
ಯಾನ್ 1977ಡ್ ಚೀನಾದ ಶಾಂಡೊಂಗ್ ಪ್ರಾಂತ್ಯೊದ ಜಿನಾನ್ ನಗರೊದ ಝಾಂಗ್ ಕ್ಯೂ  ಜಿಲ್ಲೆಡ್ ಪುಟ್ಟುವೆರ್.

2000ಡ್ ಸಿಂಗ್ಹುವಾ ವಿಶ್ವವಿದ್ಯಾಲಯೊದ ಜೀವ ವಿಜ್ಞಾನ ಬೊಕ್ಕ ಜೀವತಂತ್ರಜ್ಞಾನ ವಿಭಾಗೊಡ್ದ್ ವಿಜ್ಞಾನ ಸ್ನಾತಕೋತ್ತರ (ಬಿಎಸ್) ಪದವಿನ್ ಪಡೆಯೆರ್. 2004ಡ್ ಪ್ರಿನ್ಸ್ಟನ್ ವಿಶ್ವವಿದ್ಯಾಲಯೊಡ್ದ್ ಆಣ್ವಿಕ ಜೀವಶಾಸ್ತ್ರೊಡು ಡಾಕ್ಟರ್ ಆಫ್ ಫಿಲಾಸಫಿ (ಪಿಎಚ್ ಡಿ) ಪದವಿನ್ ಪಡೆಯೆರ್. ಅರೆನ ಮೇಲ್ವಿಚಾರಕೆರ್ ಶಿ ಯಿಗೊಂಗ್.  ೨೦೦೪ ಡ್ದ್ ೨೦೦೭ ಮುಟ್ಟ ಪ್ರಿನ್ಸ್ಟನ್ ವಿಶ್ವವಿದ್ಯಾಲಯೊಡು ಡಾಕ್ಟರೇಟ್  ಸಂಶೋಧಕಿ ಆದ್ ಬೇಲೆ ಮಲ್ತೆರ್ 

ಯಾನ್ ಪ್ರೋಗ್ರಾಮ್ಡ್ ಸೆಲ್ ಡೆತ್ ದ ರಚನಾತ್ಮಕ ಬೊಕ್ಕ ಯಾಂತ್ರಿಕ ಅಧ್ಯಯನೊಲೆನ ಪ್ರಬಂಧೊಗು ಸೈನ್ಸ್/ಎಎಎಎಸ್ ಬೊಕ್ಕ ಜಿಇ ಹೆಲ್ತ್ಕೇರ್ ಸಹ-ಪ್ರಾಯೋಜಿಸಾಯಿನ ಉತ್ತರ ಅಮೆರಿಕದ ಯುವ ವಿಜ್ಞಾನಿ ಪ್ರಶಸ್ತಿದ ಪ್ರಾದೇಶಿಕ ವಿಜೇತೆರ್. ಇಂಟ್ರಾಮೆಂಬ್ರೇನ್ ಪ್ರೋಟಿಯೇಸ್ ಲೆನ ರಚನಾತ್ಮಕ ವಿಶ್ಲೇಷಣೆನ್ ಕೇಂದ್ರೀಕರಿಸದ್ 2007 ಮುಟ್ಟ ಪ್ರಿನ್ಸ್ಟನ್ ಡ್ ಡಾಕ್ಟರೇಟ್ ರ್ದ್ ಬೊಕ್ಕದ ತರಬೇತಿನ್ ಮುಂದುವರಿಸಯೆರ್.

## ಕೆಲಸ
೨೦೦೭ಡ್, ಆರ್ ಸಿಂಗ್ಹುವಾ ವಿಶ್ವವಿದ್ಯಾಲಯೊದ ಸ್ಕೂಲ್ ಆಫ್ ಮೆಡಿಸಿನ್ ಅಂಡ್ ಲೈಫ್ ಸೈನ್ಸಸ್ ಗ್ ಫ್ಯಾಕಲ್ಟಿ ಮೆಂಬರ್ ಆದ್ ಸೇರ್ದೆರ್. 2012ಡ್ ಅಲ್ಪ ಪೂರ್ತಿ ಪ್ರಾಧ್ಯಾಪಕೆರಾದ್ ಬಡ್ತಿ ಪಡೆಯೆರ್  ಅರೆನ ಸಂಶೋಧನೆ ಮೆಂಬರೇನ್ ಸಾರಿಗೆ ಪ್ರೋಟೀನ್ ಲೆನ ರಚನೆ ಬೊಕ್ಕ ಯಾಂತ್ರಿಕತೆಲೆನ್ ಕೇಂದ್ರೀಕರಿಸವುಂಡು, ಗ್ಲುಕೋಸ್ ಟ್ರಾನ್ಸ್ ಪೋರ್ಟರ್ GLUT1 ಬೊಕ್ಕ ವೋಲ್ಟೇಜ್-ಗೇಟೆಡ್ ಸೋಡಿಯಂ ಬೊಕ್ಕ ಕ್ಯಾಲ್ಸಿಯಂ ಚಾನಲ್ ಲೆನ್ ಕೇಂದ್ರೀಕರಿಸವುಂಡು.

೨೦೧೭ಡ್, ಯಾನ್ ಸಿಂಗ್ಹುವಾನ್ನ್ ಬುಡ್ದು ಪ್ರಿನ್ಸ್ಟನ್ ವಿಶ್ವವಿದ್ಯಾಲಯೊಡು ಶರ್ಲಿ ಎಂ. ಟಿಲ್ಗ್ಮನ್ ಆಣು ಜೀವಶಾಸ್ತ್ರದ ಪ್ರಾಧ್ಯಾಪಕಿ ಆದ್ ಸೇರ್ಯೆರ್. ಈ ತೀರ್ಮಾನ ಚೀನಾಡ್ ಮಸ್ತ್ ಚರ್ಚೆಗ್ ಕಾರಣ ಆಂಡ್. ಕೆಲವೆರ್ ಚೀನಾದ ಶೈಕ್ಷಣಿಕ ವ್ಯವಸ್ಥೆಡ್ ಎಚ್ಚಿನ ಅಪಾಯದ ಸಂಶೋಧನೆಗ್ ಜಾಸ್ತಿ ಬೆಂಬಲ ಇಜ್ಜಂದಿನೆಡ್ದಾವರ ಉಂದು ಆಂಡ್ ಪಂದ್ ಊಹಿಸಯೆರ್. ಆಂಡಲಾ, ಯಾನ್ ಈ ವಾದೊನು ತಳ್ಳ್ ದ್ ಪಾಡಿಯೆರ್, "ಪರಿಸರ ಬದಲಾವಣೆ ಪೊಸ ಒತ್ತಡೊಲೆನ್ ಬೊಕ್ಕ ಪ್ರೇರಣೆಲೆನ್ ತೂಪುಂಡು" ಪಂಡ್ದ್ ಪನ್ಪೆರ್.

ಅಲೆನ ಸಂಶೋಧನಾ ಸಾಧನೆಲೆಗ್ ಅರೆಗ್ ಮಸ್ತ್ ಪ್ರಶಸ್ತಿಲು ಬತ್ತ್ಂಡ್. ಆರ್ 2012-2017 ಮುಟ್ಟ ಎಚ್ ಎಚ್ ಎಂಐ ಇಂಟರ್ನ್ಯಾಷನಲ್ ಅರ್ಲಿ ಕ್ಯಾರಿಯರ್ ಸೈಂಟಿಸ್ಟ್ ಆದಿತ್ತೆರ್. ೨೦೧೫ಡ್, ಆರ್ ಪ್ರೋಟೀನ್ ಸೊಸೈಟಿ ಯಂಗ್ ಇನ್ವೆಸ್ಟಿಗೇಟರ್ ಪ್ರಶಸ್ತಿನ್ ಬೊಕ್ಕ ಬೆವರ್ಲಿ ಬೊಕ್ಕ ರೇಮಂಡ್ ಸ್ಯಾಕ್ಲರ್ ಇಂಟರ್ನ್ಯಾಷನಲ್ ಬಯೋಫಿಸಿಕ್ಸ್ ಪ್ರಶಸ್ತಿನ್ ಪಡೆಯೆರ್. ೨೦೧೬ಡ್, ಗೊರ್ಡನ್ ರಿಸರ್ಚ್ ಕಾನ್ಫರೆನ್ಸ್ ಡ್ ಅಲೆಕ್ಸಾಂಡರ್ ಎಂ. ಕ್ರುಕ್ಶಾಂಕ್ ಪ್ರಶಸ್ತಿನ್, ೨೦೧೮ಡ್, ಎಫ್ಎಒಬಿಎಂಬಿ ರಿಸರ್ಚ್ ಎಕ್ಸೆಲೆನ್ಸ್ ಪ್ರಶಸ್ತಿನ್, ಬೊಕ್ಕ ೨೦೧೯ಡ್, ವೈಜ್ಮನ್ ವುಮೆನ್ & ಸೈನ್ಸ್ ಪ್ರಶಸ್ತಿನ್ ಪಡೆಯೆರ್. ಏಪ್ರಿಲ್ ೨೦೧೯ಡ್, ಆರ್ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿದ ವಿದೇಶಿ ಫೆಲೋ ಆದ್ ಆಯ್ಕೆ ಆಯೆರ್. ೨೦೨೧ಡ್, ಅಮೆರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸಸ್ ದ ಫಾರಿನ್ ಫೆಲೋ ಆದ್ ಆಯ್ಕೆ ಆಯೆರ್.

ನವೆಂಬರ್ ೧, ೨೦೨೨ಡ್, ಶೆನ್ಜೆನ್ ಡ್ ನಡತಿನ ವರ್ಲ್ಡ್ ಟ್ಯಾಲೆಂಟ್ ಇನೋವೇಶನ್ ಫೋರಮ್ ಡ್, ಯಾನ್ ಪ್ರಿನ್ಸ್ಟನ್ ಡ್ದ್ ರಾಜೀನಾಮೆ ಕೊರ್ದು ಶೆನ್ಜೆನ್ ಅಕಾಡೆಮಿ ಆಫ್ ಮೆಡಿಕಲ್ ರಿಸರ್ಚ್ ಅಂಡ್ ಟ್ರಾನ್ಸ್ಲೇಷನ್ ಗ್ ಸ್ಥಾಪಕ ಡೀನ್ ಆದ್ ಸೇರೆರೆ ಚೀನಾಗ್ ವಾಪಸ್ ಬರ್ಪುನ ಘೋಷಣೆ ಮಲ್ತೆರ್. ಡಿಸೆಂಬರ್ ೨೦೨೨ಡ್ ಪ್ರಿನ್ಸ್ಟನ್ ಡ್ದ್ ರಾಜೀನಾಮೆ ಕೊರ್ದು ಪೊಸ ಸ್ಥಾನೊನು ಸ್ವೀಕಾರ ಮಲ್ತೆರ್. ೨೨ ಮಾರ್ಚ್ ೨೦೨೩ಡ್, ಶೆನ್ಜೆನ್ ಬೇ ಲ್ಯಾಬೊರೇಟರಿದ ನಿರ್ದೇಶಕಿ ಆದ್ ನೇಮಕ ಆಯೆರ್. ಜುಲೈ ೨೦೨೩ಡ್, ಯುರೋಪಿಯನ್ ಇನ್ಸ್ಟಿಟ್ಯೂಟ್ ಆಫ್ ಮೋಲಿಕ್ಯುಲರ್ ಬಯಾಲಜಿ ದ ಫಾರಿನ್ ಅಸೋಸಿಯೇಟ್ ಆದ್ ಆಯ್ಕೆ ಆಯೆರ್. ನವೆಂಬರ್ ೨೦೨೩ಡ್, ಚೀನೀ ವಿಜ್ಞಾನ ಅಕಾಡೆಮಿದ ಅಕಾಡೆಮಿಶಿಯನ್ ಆದ್ ಆಯ್ಕೆ ಆಯೆರ್.

## ವೈಯಕ್ತಿಕ ಜೀವನ
ಯಾನ್ **ಲಿ ಯಿನುವೊನ** ಒರ್ತಿ ನಿಕಟ ಸ್ನೇಹಿತೆ. ಸಿಂಗ್ಹುವಾ ವಿಶ್ವವಿದ್ಯಾಲಯೊಡು ವಿದ್ಯಾರ್ಥಿಯಾದ್ ಇತ್ತಿನಗ ಅಕುಲು ರಡ್ಡ್ ಜನಲಾ ಪರಿಚಯ ಆಯೆರ್.

## ಪ್ರಶಸ್ತಿ ಬೊಕ್ಕ ಗೌರವೊಲು

## ಗೌರವೊಲು ಬೊಕ್ಕ ಪ್ರಶಸ್ತಿಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್